Barnard 92
Barnard 92, B92 – tamsusis ūkas, esantis Mesjė 24 žvaigždžių debesyje. Objektą 1913 m. atrado amerikiečių astronomas Edward Emerson Barnard, tai vienas pirmųjų atrastų tamsiųjų ūkų. Nuo Žemės šis ūkas nutolęs 10 000 šviesmečių. Objektas atrodo kaip tamsi dėmė, iš pradžių buvo įvardijamas „juodąja skyle“ (šis terminas tuo metu nebuvo vartojamas juodosioms skylėms įvardyti). Netoliese esama kito tamsiojo ūko Barnard 93.